b'\n_START_ARTICLE_\nGeoffrey Howe\n_START_SECTION_\nBakgrunn\n_START_PARAGRAPH_\nHowe studerte ved Winchester College og deretter jus i Cambridge ved Trinity Hall. Fra 1946 til 1948 tjenestegjorde Howe som l\xc3\xb8ytnant for en britisk etterretningsenhet i \xc3\x98st-Afrika. I 1952 ble han advokat, og i 1965 Crown Councellor. I 1960-\xc3\xa5rene ble han leder for Bow-gruppen, en tenketank av unge moderniserere blant de konservative, som utgav tidsskriftet \xc2\xabCrossbow\xc2\xbb.\n_START_SECTION_\nPolitikerkarriere\n_START_PARAGRAPH_\nHowe representerte valgkretsen Bebington i Underhuset fra 1964 til 1966. I denne periode var han fra 1965 til 1966 opposisjonstalsmann for arbeids- og sosialanliggender. Fra 1970 til 1974 representerte han valgkretsen Reigate, og fra 1974 til 1992 Surrey East._NEWLINE_I 1970 ble han st\xc3\xa5tt til ridder og kalt til visegeneralstatsadvokat i Edward Heaths kabinett. Dermed var han en av de to kronadvokater i England og Wales. I 1972 ble han minister for handel og forbrukervern i industri- og handelsministeriet med setet i kabinettet, en funksjon han innehadde frem til Labours maktovertakelse i mars 1974._NEWLINE_Under de konservatives tid i opposisjon fra 1974 til 1979 var Howe i 1975 konkurrent med Margaret Thatcher om partiledervervet. Thatcher ble valgt, og kalte Howe derp\xc3\xa5 til skyggeminister f\xc3\xb8r finansene. Han var \xc3\xa5ndelig far til utviklingen av den nye \xc3\xb8konomiske politikk._NEWLINE_Med den konservative seier under underhusvalgene i 1979 ble Howe selv utnevnt til finansminister. Hans embedsperiode karakteriseres med radikale grep for \xc3\xa5 sanere de offentlige finanser, med bekjempelse av inflasjonen og liberalisering av \xc3\xb8konomien. Blant hans viktigste beslutninger var overgangen fra direkte til indirekte beskatning, utviklingen av en mellomlang finansplan, avskaffelse av valutakontrollen og opprettelsen av skattefri foretakssoner._NEWLINE_Etter underhusvalgene i 1983 kalte Thatcher ham til etterf\xc3\xb8lger av Francis Leslie Pym som utenriksminister. Dette verv hadde han i over seks \xc3\xa5r. Han spilte en stor rolle ved landets aktive politikk i FNs sikkerhetsr\xc3\xa5d og utviklet gode arbeidsforbindelser med sin kollege i den amerikanske regjering, George Shultz, som begge assisterte i hvordan duo Reagan-Thatcher avstemte sin politikk. Howe forhandlet med Folkerepublikken Kina den avtale som i 1984 ble undertegnet om den britiske kronkoloni Hongkongs tilbakef\xc3\xb8ring til Kina 1. juni 1997._NEWLINE_Howe var en sterk st\xc3\xb8tte av NATO og utviklet en omfattende diplomatiskoffensiv mot statene i Warszawapakten, som fors\xc3\xb8kte dem \xc3\xa5 oppfylle Helsingfors-avtalen vedr\xc3\xb8rende  menneskerettigheter og andre grunnrettigheter. Under hans embedsperiode falt den sovjetiske president Mikhail Gorbatsjovs i Storbritannia. Bak kulissene vokste det frem spenninger mellom ham og statsminister Thatcher om en rekke temaer, som S\xc3\xb8r-Afrika og relasjonene til Den europeiske union._NEWLINE_I juni 1989 avtalte i hemmelighet Howe og hans etterf\xc3\xb8lger som finansminister, Nigel Lawson, at de ville true med sin embedsfratreden i tilfelle Thatcher skulle avvise \xc3\xa5 bli med i vekslekorsmekanismen knyttet til det europeiske valutasystem._NEWLINE_I juli 1989 ble uventet den fortsatt uerfarne John Major gjort til Howes etterf\xc3\xb8lger som utenriksminister. Howe selv ble  Lord President for Privy Council, visestatsminister og Leader of the House. Omm\xc3\xb8bleringen av regjeringen ble en kommunikasjonskatastrofe. Howe ble rett nok tilbudt posten som innenriksminister, men han avslo. Howes tilbakevenden til innenrikspolitikken ble alment betraktet som en degradering, s\xc3\xa6rlig etter at Thatchers pressetalsmann Bernard Ingham hadde snakket ned visestatsministervervets betydning i pressebriefingen morgenen etter. Downing Streets skeptiske holdning til Howe ble alment ansett som tegn p\xc3\xa5 politisk svekkelse. Her var det \xc3\xa5penbart en frykt for \xc3\xa5 behandle ham slik at han ble mer sannsynlig som \xc3\xa5 overta etter Thatcher. Da Nigel Lawson gikk av senere p\xc3\xa5 \xc3\xa5ret, ble situasjonen enda mer komplisert._NEWLINE_Under sin embedsperiode som visestatsminister oppfordret Howe flere ganger Thatcher til \xc3\xa5 overpr\xc3\xb8ve sin regjeringskurs, som n\xc3\xa5 utl\xc3\xb8ste en st\xc3\xb8rre upopularitet p\xc3\xa5 grunn av Poll Tax, koppskatten. Han \xc3\xb8nsket en mer lyttende regjering som bedre kunne forene den \xc3\xb8konomiske og sosiale liberalisme hjemme med en internasjonalistisk utenrikspolitikk._NEWLINE_Et voksende trykk fra flere fronter p\xc3\xa5 Thatcher og hennes sterke opposisjon mit den planlagte europeiske fellesvaluta euroen, bidro til at hun ble mer isolert. Den 1. november 1990 tr\xc3\xa5dte Howe tilbake. I sitt avskjedsbrev kritiserte han Thachers standpunkter i europapolitikken. Han fulgte opp med skarpe sammenligninger i Thachers disfav\xc3\xb8r en tale i Underhuset 13. november. Howes angrep ble av mange senere sett som det utl\xc3\xb8sende for at Michael Heseltines f\xc3\xa5 dager etter utfordret Thacher, og som s\xc3\xa5 lit etter endte med Thachers avgang 22. november 1990._NEWLINE_To \xc3\xa5r etter trakk Howe seg tilbake fra Underhuset._NEWLINE_Howe ble medlem av overhuset i 1992 som baron Howe av Aberavon. Han var medlem av Order of the Companions of Honour.'